**PROJEKTO „KELIAUK LIETUVOJE“**

**NUOSTATAI**

I. BENDROSIOS NUOSTATOS

1. Projektas „Keliauk  Lietuvoje“ – tai renginys (toliau – Projektas), skirtas Lietuvos formaliojo ir neformaliojo ugdymo įstaigose veikiančioms studijoms, būreliams, jaunimo iniciatyvinėms grupėms, centrams, atviroms erdvėms, kultūros namams ir kitokios formos jaunimo grupėms.
2. Projekto organizatorius – Lietuvos etnokultūros ugdytojų sąjunga.

II. PROJEKTO TIKSLAI IR UŽDAVINIAI

 3.  Projekto tikslas – bendradarbiaujant su nevyriausybinėmis organizacijomis ir švietimo  įstaigomis ugdyti vaikų ir jaunimo bendrąsias kompetencijas stiprinant jų pilietinę savimonę, bendruomeniškumą; skatinti pilietiškumą, saviraišką bei savanorystę sprendžiant vietos bendruomenės problemas.

4. Projekto uždaviniai:

4.1. skatinti pilietines iniciatyvas;

4.2. inicijuoti ir vykdyti savo gyvenamosios vietovės kraštotyrinę veiklą, ją dokumentuoti;

4.3. surengti  videofilmo, geriausiai atspindinčio krašto istoriją, konkursą;

 4.4. surengti geriausio turistinio maršruto konkursą;

4.5. surengti įtaigiausio ir labiausiai krašto istoriją atskleidžiančio atributikos simbolio  konkursą;

4.6. surengti baigiamąją konferenciją, kurios metu projekto dalyviai pristatys surinktą kraštotyrinę medžiagą, sukurtus videofilmus apie savo kraštą,  sukurtą atributiką; bus apdovanoti konkurso laureatai.

III. KONKURSŲ ORGANIZAVIMAS

BENDRI REIKALAVIMAI KONKURSO DALYVIAMS

Konkurse kviečiami dalyvauti Lietuvos ugdymo įstaigų mokiniai, neformaliojo ugdymo įstaigose veikiančių studijų, būrelių, jaunimo iniciatyvinių grupių, centrų ir kitokios formos jaunimo grupių nariai. Konkurse gali dalyvauti tiek pavieniai moksleiviai, tiek moksleivių komandos. Konkurso dalyviai skirstomi į dvi amžiaus grupes:
I. Jaunesnio mokyklinio amžiaus konkurso dalyviai ( 5–8 klasės).
II. Vyresnio mokyklinio amžiaus dalyviai (9–12 klasės).

Abiem amžiaus grupėms galima dalyvauti tiek pasirinktame konkurse, tiek ir visuose trijuose konkursuose. Dalyviai pateikia paraiškas pasirinktiems konkursams iki rugsėjo 22 d.

IV. UŽDUOTYS

1. Videofilmų konkursas;
2. Turistinio/edukacinio maršruto konkursas;
3. Įtaigiausio ir labiausiai krašto istoriją atskleidžiančio atributikos simbolio  konkursas.

1.Videofilmų  konkursas

* Filmas turi atitikti šio konkurso temą ir reklaminio filmuko kūrimo struktūrą, būti išbaigtas ir estetiškas.
* Filmo formatai: avi, mov, wmv, mp4, mpg. Rezoliucija: 720x576 (4:3), 720x540 (16:9).
* Filmo apimtis: ne daugiau nei 100 MB.
* Filmo trukmė:  3 - 8 min.
* Filmo kūrimo darbuose gali dalyvauti neribotas asmenų skaičius.
* Filmuko įgarsinimas turi būti lietuviškas, jeigu jis yra įgarsinamas. Filme gali būti titrai užsienio kalba.
* Vienas (-a) dalyvis (-ė) arba komanda gali pateikti tik vieną filmą.

Filmuką siųskite per WeTransfer el.paštu *lekus2014@gmail.com*Laiške nurodykite filmuko pavadinimą, autoriaus vardą ir pavardę arba komandos dalyvių vardus ir pavardes, amžių, ugdymo įstaigą; darbą kuravusio mokytojo vardą ir pavardę, el. pašto adresą, telefono numerį (jeigu kūrybinis darbas buvo kuruojamas mokytojo).

Vertinimo kriterijai:

* Idėjos originalumas
* Informatyvumas
* Meniškumas
* Kalbos kultūra

2. Turistinio/edukacinio  maršruto konkursas

* Maršrutas turi būti pateiktas išbaigtas ir estetiškas.
* Maršruto parengimui gali būti naudojamos įvairios technikos, dailės raiškos priemonės, fotografijos ir pan.
* Maršrutas pateikiamas  A 3 formatu. Ant atskiro A4 pateikiamas maršruto aprašymas, atstumas, trukmė, sutartinių ženklų, spalvų ir simbolių reikšmės ir kt.
* Vienas (-a) dalyvis (-ė) arba komanda gali pateikti tik vieną maršrutą.
* Ant atskiro lapo būtina nurodyti ir su maršrutu pateikti  pavadinimą, autoriaus vardą ir pavardę arba komandos dalyvių vardus ir pavardes, amžių, ugdymo įstaigą; darbą kuravusio mokytojo vardą ir pavardę, el. pašto adresą, telefono numerį (jeigu kūrybinis darbas buvo kuruojamas mokytojo). Informacinė kortelė negali būti priklijuota ar kitaip pritvirtinta prie maršruto.

Vertinimo kriterijai:

* Idėjos originalumas;
* Maršruto aprašymas, grafinis atvaizdavimas su pažymėtais objektais;
* Maršruto detalumas;
* Atlikimo kokybė (estetinis vaizdas, kalbos normų paisymas).

3. Įtaigiausio ir labiausiai krašto istoriją atskleidžiančio atributikos simbolio  konkursas

Vertinimo kriterijai:

* idėjos originalumas;
* meniškumas;
* techninis atlikimo meistriškumas;
* simbolio  sąsajos su tradicinėmis lietuvių liaudies dailės, etnokultūros tradicijomis.

V. KŪRYBINIŲ DARBŲ VERTINIMAS

Vertinimas vyks dviejose  amžiaus kategorijose, už kiekvieną konkursą vertinama atskirai, taip pat galutinis visų trijų konkursų vertinimas: videofilmo, turistinio maršruto, simbolikos (50+50+50).

Renkant nugalėtoją sumuojama 50 proc. FB balsavimo taškų ir 50 proc. vertinimo komisijos taškų.

VI. PROJEKTO VEIKLŲ PLANAS

|  |  |
| --- | --- |
| Eil.Nr.. | Veiklos pavadinimas |
| 1 | Programos dalyviai renka informaciją apie vietos istoriją, įžymius žmones, lankytinus objektus, kuria turistinį maršrutą, kuria savo kraštą reprezentuojantį simbolį. |
| 2 | Programos dalyviai siunčia videofilmus programos organizatoriams. Filmus/maršrutos/simboliką siųsti el.paštu lekus2014@gmail.com iki 2019-10-25 |
| 3. | Sukeliami darbai į internetinę erdvę iki 2019-11-04 |
| 4. | Vyksta balsavimas internete 2019-11-04-08, tuo pat metu darbus vertina konkursų vertinimo komisijos. |
| 5. | Baigiamasis renginys – mokinių konferencija: mokinių pranešimai, filmų pristatymas, maršruto pristatymas, kraštą atspindinčios simbolikos pristatymas,  veiklos įsivertinimas 2019 -11-29. |
| 6.  | Projekto „Keliauk Lietuvoje“ viešinimas, sklaida. |

VI. BAIGIAMOSIOS NUOSTATOS

* 1. Konkurso nuostatus, jų pakeitimus ir papildymus tvirtina Lietuvos etninės kultūros ugdytojų sąjunga.
	2. Informacija apie konkursą skelbiama internetinėje LEKUS www.lekus.lt svetainėje

                       bei LEKUS FB paskyroje, projekto dalyvių mokyklų internetinėse svetainėse,

                      projektas   viešinamas rajonų informaciniuose leidiniuose.

* 1. Įdomiausių, originaliausių  maršrutų autoriai, videofilmų, savo kraštą reprezentuojančios simbolikos kūrėjai bei mokinių vadovai bus apdovanojami LEKUS ir rėmėjų dovanomis, atrinkti darbai bus eksponuojami  LEKUS svetainėje [www.lekus.lt](http://www.lekus.lt/)
	2. Darbus pateikiantys konkurso dalyviai neprieštarauja, kad jų darbai neatlygintinai būtų rodomi viešuose, su projektu susijusiuose renginiuose ir organizatorių internetinėse svetainėse ar socialinių tinklų platformose.

Priedas

PROJEKTO „KELIAUK LIETUVOJE“ DALYVIO  PARAIŠKA

|  |  |
| --- | --- |
| Prašome nurodyti: | Informacija apie dalyvį (-ę) ar komandą |
| Ugdymo įstaigos pavadinimas |    |
| Dalyvio (-ės) vardas, pavardė, amžius arba komandos dalyvių vardai, pavardės, amžius, klasė   |   |
| Mokytojo (-os), kuruojančio (-ios) projektą, vardas, pavardė, el. pašto adresas, telefono numeris (jeigu dalyvaus projekte)  |   |
| Kūrybiniai konkursai | Prašome pažymėti konkursą,  kuriame dalyvausite:□  Videofilmų  □  Turistinio/edukacinio maršruto□  krašto istoriją atskleidžiančio atributikos simbolio  |

*\* Paraiškas prašome teikti iki* ***rugsėjo 22 d.*** *el. paštu  lekus2014@gmail.com*

*temoje nurodykite KONKURSUI*